REPUBLIKA SRBIJA

NARODNA SKUPŠTINA

Odbor za pravosuđe, državnu upravu

i lokalnu samoupravu

07 broj 06-2/77-14

21. maj 2014. godine

B e o g r a d

**Z A P I S N I K**

**ŠESTE SEDNICE ODBORA ZA PRAVOSUĐE, DRŽAVNU UPRAVU I LOKALNU SAMOUPRAVU, ODRŽANE 21. MAJA 2014. GODINE**

Sednica je počela u 11,30 časova.

 Sednici je predsedavao Petar Petrović, predsednik Odbora.

 Sednici su prisustvovali članovi Odbora: Žarko Mićin, Dragan Nikolić, Biljana Pantić Pilja, Aleksandar Martinović, Svetislav Vukmirica, Tanja Tomašević Damnjanović, Vladimir Đukanović, Balša Božović, Dubravka Filipovski i Laslo Varga.

 Sednici je prisustvovala Vesna Besarović (zamenik Mehe Omerovića).

Sednici nisu prisustvovali članovi Odbora: Ljiljana Malušić, Živan Đurišić, Miletić Mihajlović, Suzana Spasojević, Balša Božović i Jovan Marković Aleksandar Martinović, Suzana Spasojević i Laslo Varga, niti njihovi zamenici.

Sednici su prisustvovali Miroljub Tomić, Mirjana Ivić, Sonja Vidanović, Branka Bančević i Aleksandar Stoiljkovski, članovi Visokog saveta sudstva.

Na predlog predsednika Odbora, Odbor je jednoglasno usvojio sledeći:

**D n e v n i r e d:**

1. Razmatranje Predloga odluke o izboru predsednika Apelacionog suda u Novom Sadu, koji je podneo Visoki savet sudstva (broj 119-1642/14 od 20. maja 2014. godine);

2. Razmatranje Predloga odluke o izboru predsednika viših sudova, koji je podneo Visoki savet sudstva (broj 119-1640/14 od 20. maja 2014. godine);

3. Razmatranje Predloga odluke o izboru predsednika privrednih sudova, koji je podneo Visoki savet sudstva (broj 119-1638/14 od 20. maja 2014. godine);

 4. Razmatranje Predloga odluke o izboru predsednika osnovnih sudova, koji je podneo Visoki savet sudstva (broj 119-1637/14 od 20. maja 2014. godine);

 5. Razmatranje Predloga odluke o izboru predsednika prekršajnih sudova, koji je podneo Visoki savet sudstva (broj 119-1635/14 od 20. maja 2014. godine);

 6. Razmatranje Predloga odluke o izboru sudija koji se prvi put biraju na sudijsku funkciju, koji je podneo Visoki savet sudstva (broj 119-1643/14 od 20. maja 2014. godine);

 7. Razmatranje Predloga odluke o izboru sudije koji se prvi put bira na sudijsku funkciju, koji je podneo Visoki savet sudstva (broj 119-1644/14 od 20. maja 2014. godine);

8. Razmatranje Predloga odluke o izboru sudija koji se prvi put bira na sudijsku funkciju, koju je podneo Visoki savet sudstva (broj 119-4737/13 od 20. maja 2014. godine);

 9. Razno

**Prva tačka dnevnog rada: Razmatranje Predloga odluke o izboru predsednika Apelacionog suda u Novom Sadu, koji je podneo Visoki savet sudstva;**

Miroljub Tomić je obavestio prisutne da je Visoki savet sudstva raspisao konkurs za izbor predsednika sudova i formirao komisiju za proveru prijava kandidata, koja je sa prijavljenim kandidatima obavila razgovor i ocenila da li ispunjavaju kriterijume za izbor na funkciju predsednika suda. Prilikom ocene kandidata Visoki savet sudstva je posebno imao u vidu mišljenje kolegijuma suda, rezultate rada i dr, u skladu sa članom 12. Odluke o kriterijumima za izbor predsednika sudova.

Mirjana Ivić je objasnila da je komisija, pored stručnosti i dostojnosti, posebno cenila i upravljačke sposobnosti prijavljenih kandidata. Ukupno je obavljeno 377 razgovora, od januara do aprila 2014. godine, nakon čega je Visoki savet sudstva utvrdio predlog kandidata za predsednike sudova.

 Na osnovu čl. 51. i 201. Poslovnika Narodne skupštine, Odbor je podneo sledeći

I Z V E Š T A J

 Odbor za pravosuđe, državnu upravu i lokalnu samoupravu je konstatovao da je Visoki savet sudstva podneo Predlog odluke o izboru predsednika Apelacionog suda u Novom sadu, kao ovlašćeni predlagač, u skladu sa članom 71. stav 1. Zakona o sudijama.

 Odbor je odlučio da predloži Narodnoj skupštini da prihvati Predlog odluke o izboru predsednika Apelacionog suda u Novom sadu.

 Za izvestioca Odbora na sednici Narodne skupštine određen je Petar Petrović, predsednik Odbora

**Druga tačka dnevnog reda: Razmatranje Predloga odluke o izboru predsednika viših sudova, koji je podneo Visoki savet sudstva;**

 Vladimir Đukanović zatražio je informaciju o postupanju Visokog saveta sudstva sa anonimnim prijavama u toku postupka izbora za predsednike sudova, navodeći konkretan primer Višeg suda u Valjevu.

 Predstavnici Visokog saveta sudstva objasnili su da se svaka pritužba koja je potpisana proverava, a da se o anonimnim prijavama Visoki savet sudstva informiše.

 Na osnovu čl. 51. i 201. Poslovnika Narodne skupštine, Odbor je podneo sledeći

I Z V E Š T A J

 Odbor za pravosuđe, državnu upravu i lokalnu samoupravu je konstatovao da je Visoki savet sudstva podneo Predlog odluke o izboru predsednika viših sudova kao ovlašćeni predlagač, u skladu sa članom 71. stav 1. Zakona o sudijama.

 Odbor je odlučio da predloži Narodnoj skupštini da prihvati Predlog odluke o izboru predsednika viših sudova.

 Za izvestioca Odbora na sednici Narodne skupštine određen je Petar Petrović, predsednik Odbora.

**Treća tačka dnevnog reda: Razmatranje Predloga odluke o izboru predsednika privrednih sudova, koji je podneo Visoki savet sudstva;**

Povodom ove tačke dnevnog reda nije bilo diskusije.

Na osnovu čl. 51. i 201. Poslovnika Narodne skupštine, Odbor je podneo sledeći

I Z V E Š T A J

 Odbor za pravosuđe, državnu upravu i lokalnu samoupravu je konstatovao da je Visoki savet sudstva podneo Predlog odluke o izboru predsednika privrednih sudova kao ovlašćeni predlagač, u skladu sa članom 71. stav 1. Zakona o sudijama.

 Odbor je odlučio da predloži Narodnoj skupštini da prihvati Predlog odluke o izboru predsednika privrednih sudova.

 Za izvestioca Odbora na sednici Narodne skupštine određen je Petar Petrović, predsednik Odbora.

**Četvrta tačka dnevnog reda:** **Razmatranje Predloga odluke o izboru predsednika osnovnih sudova, koji je podneo Visoki savet sudstva;**

Laslo Varga zatražio je informaciju o razlozima za nepredlaganje desetoro predsednika sudova Osnovnih sudova, među kojima je i predsednik Osnovnog suda u Zrenjaninu.

Mirjana Ivić je dala podatak da za osam sudova Visoki savet sudstva nije dao predlog, jer nijedan od kandidata nije ispunio kriterijume predviđene za izbor, a da za predsednike tri osnovna suda nije bilo predloženih kandidata.

 Na osnovu čl. 51. i 201. Poslovnika Narodne skupštine, Odbor je podneo sledeći

I Z V E Š T A J

 Odbor za pravosuđe, državnu upravu i lokalnu samoupravu je konstatovao da je Predlog odluke o izboru predsednika osnovnih sudova Visoki savet sudstva podneo kao ovlašćeni predlagač, u skladu sa članom 71. Zakona o sudijama.

 Odbor je odlučio da predloži Narodnoj skupštini da prihvati Predlog odluke o izboru predsednika osnovnih sudova.

Za izvestioca Odbora na sednici Narodne skupštine određen je Petar Petrović, predsednik Odbora

**Peta tačka dnevnog reda:** **Razmatranje Predloga odluke o izboru predsednika prekršajnih sudova, koji je podneo Visoki savet sudstva;**

Povodom ove tačke dnevnog reda nije bilo diskusije.

. Na osnovu čl. 51. i 201. Poslovnika Narodne skupštine, Odbor je podneo sledeći

I Z V E Š T A J

 Odbor za pravosuđe, državnu upravu i lokalnu samoupravu je konstatovao da je Predlog odluke o izboru predsednika prekršajnih sudova Visoki savet sudstva podneo kao ovlašćeni predlagač, u skladu sa članom 71. Zakona o sudijama.

 Odbor je odlučio da predloži Narodnoj skupštini da prihvati Predlog odluke o izboru predsednika prekršajnih sudova.

 Za izvestioca Odbora na sednici Narodne skupštine određen je Petar Petrović, predsednik Odbora.

**Šesta tačka dnevnog reda:** **Razmatranje Predloga odluke o izboru sudija koji se prvi put biraju na sudijsku funkciju, koji je podneo Visoki savet sudstva;**

Petar Petrović je pročitao član 201. Stav 3. Poslovnika Narodne skupštine i dao pojašnjenja u vezi mogućnosti da se na sednici odbora ili plenarnoj sednici ospori izbor nekog od predloženih kandidata za predsednike sudova odnosno sudije.

 Na osnovu čl. 51. i 201. Poslovnika Narodne skupštine, Odbor je podneo sledeći

I Z V E Š T A J

 Odbor za pravosuđe, državnu upravu i lokalnu samoupravu je konstatovao da je Predlog odluke o izboru sudija koji se prvi put biraju na sudijsku funkciju Visoki savet sudstva podneo kao ovlašćeni predlagač, u skladu sa članom 50. stav 4. Zakona o sudijama.

 Odbor je odlučio da predloži Narodnoj skupštini da prihvati Predlog odluke o izboru sudija koji se prvi put biraju na sudijsku funkciju.

 Za izvestioca Odbora na sednici Narodne skupštine određen je Petar Petrović, predsednik Odbora.

**Sedma tačka dnevnog reda:** **Razmatranje Predloga odluke o izboru sudije koji se prvi put bira na sudijsku funkciju, koji je podneo Visoki savet sudstva;**

Povodom ove tačke dnevnog reda nije bilo diskusije.

 Na osnovu čl. 51. i 201. Poslovnika Narodne skupštine, Odbor je podneo sledeći

I Z V E Š T A J

 Odbor za pravosuđe, državnu upravu i lokalnu samoupravu je konstatovao da je Predlog odluke o izboru sudije koji se prvi put bira na sudijsku funkciju Visoki savet sudstva podneo kao ovlašćeni predlagač, u skladu sa članom 50. stav 4. Zakona o sudijama.

 Odbor je odlučio da predloži Narodnoj skupštini da prihvati Predlog odluke o izboru sudije koji se prvi put bira na sudijsku funkciju.

 Za izvestioca Odbora na sednici Narodne skupštine određen je Petar Petrović, predsednik Odbora.

**Osma tačka dnevnog reda: Razmatranje Predloga odluke o izboru sudija koji se prvi put bira na sudijsku funkciju, koju je podneo Visoki savet sudstva;**

 Povodom ove tačke dnevnog reda nije bilo diskusije.

 Na osnovu čl. 51. i 201. Poslovnika Narodne skupštine, Odbor je podneo sledeći

I Z V E Š T A J

 Odbor za pravosuđe, državnu upravu i lokalnu samoupravu je konstatovao da je Predlog odluke o izboru sudije koji se prvi put bira na sudijsku funkciju Visoki savet sudstva podneo kao ovlašćeni predlagač, u skladu sa članom 50. stav 4. Zakona o sudijama.

 Odbor je odlučio da predloži Narodnoj skupštini da prihvati Predlog odluke o izboru sudije koji se prvi put bira na sudijsku funkciju.

 Za izvestioca Odbora na sednici Narodne skupštine određen je Petar Petrović, predsednik Odbora.

 **Deveta tačka dnevnog reda: R a z n o**

U okviru ove tačke dnevnog reda nije bilo pitanja ni predloga.

Sednica je završena u 12,00 časova.

Sednica je tonski snimana.

 SEKRETAR PREDSEDNIK

 Ljiljana Miletić Živković Petar Petrović